
A két adós viselkedése 

és annak háttere

Lk. 7,36-43.

I. A példázatmondás körülményei

1. Milyen körülmények között mondja el Jézus ezt a példázatát, mit tudhatunk arról a személyről, aki a házába hívta, akit a példázat egyik adósaként szemléltet?

2. Mit tudhatunk a példázatban szemléltetett másik adósról, miért és hogyan került kapcsolatba Jézussal?

3. Hogyan jelenhetett meg egy ilyen közmegvetésnek kitett asszony egy főembernek számító farizeus házában?

4. Milyen rendkívüli esemény történt, ami Jézust arra késztette, hogy a jelenlévők tanítására elmondja ezt a példázatát?

5. Miért nem beszélt Jézus egyértelmű nyíltsággal a felmerült problémáról, miért csomagolta a mondanivalóját a példázat jelképes nyelvezetébe?

6. Tudhatunk-e valamit arról, hogy Jézus és a vendéglátója közötti kapcsolatnak lett-e valamilyen folytatása, gyümölcsöző lett-e Jézus látogatása és diszkrét nevelő szándékú tanítása?

II. A példázat tartalma és üzenete

1. Kit jelképez a példázatbeli hitelező, akivel szemben mindkét adósnak rendezetlen tartozása volt?

2. Milyen adósságra és tartozásra utalnak Jézus szavai, miért nevezhető ez adósságnak, és hogyan lehet ezt az adósságot lerendezni, megszüntetni?

3. Miben tért el a két adós magatartása a hitelezővel szemben, és ez a magatartás miről tett bizonyságot?

4. Jézus múlt időben beszél az asszony bűnéről, mint ami már megbocsáttatott, tudhatjuk-e, milyen bűnről van szó, és mikor bocsátotta meg azt?

5. Ha már korábban megbocsátotta ennek az asszonynak a bűnét, akkor most miért ismétli meg a megbocsátás ígéretét?

6. Miért háborogtak magukban az asztalnál ülő vendégek azon, hogy Jézus azt mondta az asszonynak: „Megbocsáttattak néked a te bűneid”?

7. Mire utalt Jézusnak az a kijelentése, amit az asszonynak mondott befejezésül: „A te hited megtartott téged. Eredj el békességgel!”? 

8. Milyen tanulságot vonhatunk le a Simonnak adott tanító példázatból?

